ลุ้น GULF เปิดเด้ง! รับข่าวเดินเครื่อง COD “กัลฟ์ พีดี” 662.5 MW
GULF แจ้งข่าวดีโรงไฟฟ้า “กัลฟ์ พีดี” กำลังการผลิตติดตั้ง 662.5 เมกะวัตต์ เปิดดำเนินการเชิงพาณิชย์แล้ว โดยเป็นการจ่ายไฟเข้าระบบของ กฟผ.
GULF แจ้งข่าวดีโรงไฟฟ้า “กัลฟ์ พีดี” กำลังการผลิตติดตั้ง 662.5 เมกะวัตต์ เปิดดำเนินการเชิงพาณิชย์แล้ว โดยเป็นการจ่ายไฟเข้าระบบของ กฟผ.
31 มี.ค. 2566

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF เปิดเผยว่า เมื่อวันที่ 31 มีนาคม 2566 บริษัท กัลฟ์ พีดี จำกัด ซึ่งเป็นบริษัทย่อยของบริษัทฯ และเป็นผู้ดำเนินโครงการโรงไฟฟ้าเอกชนขนาดใหญ่ (Independent Power Producer: IPP) ได้แก่ โครงการโรงไฟฟ้า กัลฟ์ พีดี (GPD) ได้เปิดดำเนินการเชิงพาณิชย์หน่วยผลิตที่ 1 ซึ่งมีกำลังการผลิตติดตั้ง 662.5 เมกะวัตต์ โดยจ่ายไฟฟ้าเข้าระบบของการไฟฟ้าฝ่ายผลิตแห่งประเทศไทย (กฟผ.) เป็นที่เรียบร้อยตามกำหนด
โดยโครงการโรงไฟฟ้า GPD ตั้งอยู่ในสวนอุตสาหกรรมโรจนะ (ปลวกแดง) อำเภอปลวกแดงจังหวัดระยอง เป็นหนึ่งในโรงไฟฟ้า IPP ที่ใช้ก๊าซธรรมชาติเป็นเชื้อเพลิง ภายใต้บริษัท อินดิเพนเดนท์พาวเวอร์ดีเวลลอปเมนท์จ จำกัด (IPD) ซึ่งดำเนินโครงการ IPP จำนวน 2 โครงการ กำลังการผลิตติดตั้งรวม 5,300.0 เมกะวัตต์ได้แก่ โครงการโรงไฟฟ้า กัลฟ์เอสอาร์ซี (GSRC) และโครงการโรงไฟฟ้า GPD โดยมีขนาดกำลังการผลิตติดตั้งโครงการละ 2,650.0เมกะวัตต์ (แบ่งเป็น 4 หน่วยผลิต หน่วยผลิตละ 662.5 เมกะวัตต์) และมีสัญญาซื้อขายไฟฟ้ากับ กฟผ. เป็นระยะเวลา 25 ปี
ทั้งนี้ โครงการโรงไฟฟ้า GSRC ได้เปิดดำเนินการเชิงพาณิชย์ครบทั้ง 4 หน่วยผลิตเป็นที่เรียบร้อยแล้ว ระหว่างปี 2564 -2565และสำหรับโครงการโรงไฟฟ้า GPD มีกำหนดเปิดดำเนินการเชิงพาณิชย์หน่วยผลิตที่2-4ในเดือนตุลาคม 2566 มีนาคม 2567 และตุลาคม 2567 ตามลำดับ